CELEX: 62019TN0089
Language: mt
Date: 2019-02-13 00:00:00
Title: Kawża T-89/19: Rikors ippreżentat fit-13 ta’ Frar 2019 — Cinkciarz.pl vs EUIPO — MasterCard International (robodealer)

15.4.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 139/70
            
         
      Rikors ippreżentat fit-13 ta’ Frar 2019 — Cinkciarz.pl vs EUIPO — MasterCard International (robodealer)
      (Kawża T-89/19)
      (2019/C 139/73)
      Lingwa tar-rikors: l-Ingliż
      
         Partijiet
      
      
         Rikorrenti: Cinkciarz.pl sp. z o.o. (Zielona Góra, il-Polonja) (rappreżentanti: E. Skrzydło-Tefelska u K. Gajek, avukati)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: MasterCard International, Inc. (New York, New York, l-Istati Uniti)
      
         Informazzjoni dwar il-proċedimenti quddiem l-EUIPO
      
      
         Applikant għat-trade mark kontenzjuża: ir-rikorrenti quddiem il-Qorti Ġenerali
      
         Trade mark kontenzjuża kkonċernata: it-trade mark figurattiva tal-Unjoni Ewropea (robodealer) — Applikazzjoni għal reġistrazzjoni Nru 15225212
      
         Proċedimenti quddiem l-EUIPO: proċedimenti ta’ oppożizzjoni
      
         Deċiżjoni kkontestata: id-deċiżjoni tat-Tieni Bord tal-Appell tal-EUIPO tas-7 ta’ Diċembru 2018 fil-Każ R 1058/2018-2
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata;
               
            
                  —
               
               
                  tikkundanna lill-EUIPO u lil MasterCard International Incorporated għall-ispejjeż tagħhom stess kif ukoll għal dawk sostnuti mir-rikorrenti, inklużi dawk sostnuti fil-proċedimenti quddiem l-EUIPO.
               
            
         Motivi invokati
      
      
                  —
               
               
                  Ksur tal-Artikolu 71(1) tar-Regolament Delegat tal-Kummissjoni (UE) 2018/625 tal-5 ta’ Marzu 2018 li jissupplimenta r-Regolament (UE) 2017/1001 tal-Parlament Ewropew u tal-Kunsill dwar it-trademark tal-Unjoni Ewropea, u li jħassar ir-Regolament Delegat (UE) 2017/1430, moqri flimkien mal-Artikolu 41(2) tal-Karta tad-Drittijiet Fundamentali tal-Unjoni Ewropea;
               
            
                  —
               
               
                  Ksur tal-Artikolu 94(1) tar-Regolament (UE) 2017/1001 tal-Parlament Ewropew u tal-Kunsill, moqri flimkien mal-Artikolu 41(2) tal-Karta tad-Drittijiet Fundamentali tal-Unjoni Ewropea;
               
            
                  —
               
               
                  Ksur tal-prinċipji ta’ ugwaljanza fit-trattament u ta’ amministrazzjoni tajba;
               
            
                  —
               
               
                  Ksur tal-Artikoli 8(1)(b) u 8(5) tar-Regolament (UE) 2017/1001 tal-Parlament Ewropew u tal-Kunsill.